《兵车行次杜少陵韵》
明代·张萱

车鳞鳞，马萧萧，黄金压肘玉垂腰。入山直探虎豹穴，跨海笑踏鼋鼍桥。

千金死士勇百倍，叱咤胜气皆笼霄。弦高不是犒师人，马邑聂壹空频频。

去年殿前戏拔河，今年塞下歌原田。健儿夜夜望太白，太平宰相今乘边。

魏绛五利亦徒尔，稛载金缯何日已。胡茄且莫奏凉州，请听人歌圃生杞。

屠耆久已连车犁，黑水之东青海西。乘轩空诮卫懿鹤，蕴火谁放田单鸡。

卫律不可问翕侯，何足恤搏沙驱市。人执冰，嬉士卒。

三北耻未雪，六奇计安出。不惜顶踵捐，且斗身手好。

坐致升平答至尊，带砺河山非草草。君不见贰师祠前句山头，黑云压城冻不收。

鸱鸮食椹响未革，啼饥百鸟空喧啾。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。